Návrh ROZHODNUTIE RADY o pozícii, ktorá sa má v mene Európskej únie prijaťv Asociačnej rade EÚ – Turecko /* COM/2012/092 final - 2012/0041 (NLE) */





DÔVODOVÁ SPRÁVA Dohoda o pridružení medzi Európskym hospodárskym spoločenstvom a Tureckom[1] podpísaná 12. septembra 1963 (ďalej len „ankarská dohoda“) nadobudla platnosť 1. decembra 1964. Podľa článku 22 ankarskej dohody môže Asociačná rada EÚ – Turecko prijať náležité opatrenia na dosiahnutie cieľa uvedenej dohody. Dňa 22. decembra 1995 Asociačná rada prijala rozhodnutie č. 1/95 o implementácii záverečnej etapy colnej únie[2]. Riadne fungovanie colnej únie si vyžaduje, aby Turecko začlenilo do svojho vnútorného právneho poriadku nástroje Únie súvisiace s odstránením technických prekážok obchodu. Na tento účel sa rozhodnutím Asociačnej rady č. 2/97 stanovil zoznam vtedy platných príslušných nástrojov Únie. Pokračujúci vývoj acquis Únie vzhľadom na technické prekážky obchodu si však vyžaduje účelný postup aktualizácie rozhodnutia č. 2/97. Okrem toho si pokračujúci vývoj acquis Únie vyžaduje systematickú aktualizáciu nástrojov Únie súvisiacich s odstránením technických prekážok obchodu, ktoré musí Turecko začleniť do svojho vnútorného právneho poriadku. Preto je potrebné na tento účel niektoré články rozhodnutia č. 1/95 zmeniť a doplniť. Tento návrh rozhodnutia Rady vymedzuje pozíciu, ktorú má Európska únia prijať v Asociačnej rade EÚ – Turecko vzhľadom na zmenu a doplnenie článkov 8, 9 a 52 rozhodnutia Asociačnej rady č. 1/95. 2012/0041 (NLE) Návrh ROZHODNUTIE RADY o pozícii, ktorá sa má v mene Európskej únie prijať v Asociačnej rade EÚ – Turecko RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 9, so zreteľom na návrh Európskej komisie, keďže: (1) Dohoda o pridružení medzi Európskym hospodárskym spoločenstvom a Tureckom[3] podpísaná 12. septembra 1963 (ďalej len „ankarská dohoda“) nadobudla platnosť 1. decembra 1964. (2) Podľa článku 22 ankarskej dohody môže Asociačná rada EÚ – Turecko prijať náležité opatrenia na dosiahnutie cieľa uvedenej dohody. (3) Asociačná rada prijala dňa 22. decembra 1995 rozhodnutie č. 1/95 o implementácii záverečnej etapy colnej únie[4]. (4) Riadne fungovanie colnej únie si vyžaduje, aby Turecko začlenilo do svojho vnútorného právneho poriadku nástroje Únie súvisiace s odstránením technických prekážok obchodu. (5) Na tento účel sa rozhodnutím Asociačnej rady č. 2/97 stanovil zoznam vtedy platných príslušných nástrojov Únie. Pokračujúci vývoj acquis Únie vzhľadom na technické prekážky obchodu si vyžaduje účelný postup aktualizácie rozhodnutia č. 2/97. (6) Pokračujúci vývoj acquis Únie si vyžaduje systematickú aktualizáciu nástrojov Únie súvisiacich s odstránením technických prekážok obchodu, ktoré musí Turecko začleniť do svojho vnútorného právneho poriadku. Preto je potrebné na tento účel niektoré články rozhodnutia č. 1/95 zmeniť a doplniť, PRIJALA TOTO ROZHODNUTIE: Článok 1 Pozícia, ktorú má Európska únia prijať v Asociačnej rade EÚ – Turecko, je založená na návrhu rozhodnutia Asociačnej rady pripojeného k tomuto rozhodnutiu. Malé zmeny v návrhu rozhodnutia môžu schváliť zástupcovia Únie v Asociačnej rade bez ďalšieho rozhodnutia Rady. Článok 2 Rozhodnutie Asociačnej rady EÚ – Turecko sa po jeho prijatí uverejní v Úradnom vestníku Európskej únie. Článok 3 Toto rozhodnutie nadobúda účinnosť dňom jeho prijatia. V Bruseli Za Radu predseda Príloha Návrh ROZHODNUTIE č. […/2011] ASOCIAČNEJ RADY EÚ – TURECKO z [...], ktorým sa menia a dopĺňajú články 8, 9 a 52 rozhodnutia Asociačnej rady EÚ – Turecko č. 1/95 ASOCIAČNÁ RADA EÚ – TURECKO, so zreteľom na Dohodu o pridružení medzi Európskym hospodárskym spoločenstvom a Tureckom z 12. septembra 1963, a najmä na jej článok 22 ods. 3, keďže: (1) V súlade s článkom 8 rozhodnutia Asociačnej rady ES – Turecko č. 1/95 z 22. decembra 1995 o implementácii záverečnej etapy colnej únie[5] má Turecko do svojho vnútorného právneho poriadku začleniť nástroje Spoločenstva súvisiace s odstránením technických prekážok obchodu. (2) Asociačná rada prijala 2. júna 1997 na tento účel rozhodnutie č. 2/97, ktorým sa stanovuje zoznam nástrojov Spoločenstva súvisiacich s odstránením technických prekážok obchodu a podmienky a podrobné pravidlá upravujúce ich zavedenie zo strany Turecka[6]. (3) Pokračujúci vývoj acquis Únie vzhľadom na technické prekážky obchodu si vyžaduje účelný postup aktualizácie rozhodnutia č. 2/97. (4) Články 8, 9 a 52 rozhodnutia č. 1/95 by sa mali zmeniť a doplniť s cieľom umožniť ďalšiu aktualizáciu uvedeného rozhodnutia Asociačnej rady. (5) Toto rozhodnutie nemá vplyv na pozíciu, ktorú môže Turecko prijať počas prístupových rokovaní o príslušných kapitolách, PRIJALA TOTO ROZHODNUTIE: Článok 1 V článku 8 ods. 2 rozhodnutia č. 1/95 sa dopĺňa tento pododsek: „Na začiatku každého roka Európska komisia navrhne Spoločnému výboru colnej únie aktualizovaný zoznam nástrojov Európskej únie, tým že sa doplnia novoprijaté akty a vypustia akty, ktoré už nie sú relevantné. Spoločný výbor colnej únie prijme aktualizovaný zoznam nástrojov Európskej únie do štyroch mesiacov odo dňa predloženia návrhu. Ak Spoločný výbor colnej únie nedosiahne dohodu o doplnení nového aktu do zoznamu alebo o dátume, ku ktorému Turecko začlení konkrétny akt do svojho vnútorného právneho poriadku, výbor prijme zoznam aktov, o ktorých bola dosiahnutá dohoda, a o ostatných aktoch uvedených v návrhu Komisie rozhodne Asociačná rada. Turecko začlení do svojho vnútorného právneho poriadku novoprijaté akty čo najskôr, najneskôr však do pätnástich mesiacov od dátumu rozhodnutia Spoločného výboru colnej únie alebo Asociačnej rady o ich začlenení, ak nie je v akte uvedená dlhšia lehota alebo ak nie je inak stanovené Spoločným výborom colnej únie alebo Asociačnou radou.“ Článok 2 Na začiatok článku 9 rozhodnutia č. 1/95 sa dopĺňa tento pododsek: „V prípade, že si návrh tureckých právnych predpisov vyžaduje posúdenie Komisie, zašle Komisia pripomienky do troch mesiacov alebo v náležite odôvodnených osobitných prípadoch do šiestich mesiacov od dátumu oznámenia. Celková lehota určená na reakciu Komisie na návrh tureckých právnych predpisov sa nepovažuje za súčasť lehoty, v rámci ktorej má Turecko začleniť do svojho vnútorného právneho poriadku novoprijaté akty Európskej únie v súlade s článkom 8 ods. 2. Komisia informuje Turecko o čase potrebnom na reakciu. Strany budú navzájom úzko spolupracovať s cieľom zabezpečiť, že turecké právne predpisy sú plne a načas zosúladené s aktmi Európskej únie.“ Článok 3 V článku 52 rozhodnutia č. 1/95 sa dopĺňa tento nový pododsek: „Spoločný výbor colnej únie každoročne prijme aktualizovaný zoznam nástrojov Európskej únie uvedených v článku 8.“ Článok 4 Nástroje uvedené v článku 1 sú predmetom horizontálnych úprav stanovených v prílohe I k rozhodnutiu Asociačnej rady ES – Turecko č. 2/97. Článok 5 Toto rozhodnutie nadobúda účinnosť prvým dňom nasledujúcim po jeho prijatí. V Bruseli Za Asociačnú radu EÚ – Turecko predseda [1] Ú. v. ES 217, 29.12.1964, s. 3687. [2] Ú. v. ES L 35, 13.2.1996, s. 1. [3] Ú. v. ES 217, 29.12.1964, s. 3687. [4] Ú. v. ES L 35, 13.2.1996, s. 1. [5] Ú. v. ES L 35, 13.2.1996, s. 1. [6] Ú. v. ES L 191, 21.7.1997, s. 1.